Diari Oficial de la Generalitat Valenciana


Sumari del DOGV 2970, del 14-04-1997 (1997/6389)

ACORD de 18 de febrer de 1997, de la Comissió Territorial d'Urbanisme de Castelló, relatiu al Pla Especial, per a la delimitació de reserva de terrenys per a la constitució de patrimoni públic del sòl, a Almassora.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6389


Data del document
:   18-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de febrer de 1997, de la Comissió Territorial d'Urbanisme de Castelló, relatiu al Pla Especial, per a la delimitació de reserva de terrenys per a la constitució de patrimoni públic del sòl, a Almassora.  
La Comissió Territorial d'Urbanisme, en la sessió del dia 18 de febrer de 1997, va adoptar l'acord següent:  
Vist l'expedient de la referència 970117, relatiu al Pla Especial, promogut per l'Ajuntament d'Almassora, per a la delimitació de reserva de terrenys per a la constitució de patrimoni públic del sòl, en aquesta població, s'informa el que segueix:  
Antecedents  
Primer  
El ple de l'Ajuntament d'Almassora, en la sessió de 21 de desembre, va acordar exposar al públic el projecte, per termini de 20 dies, amb publicació del corresponent anunci en el Diari Oficial de la Generalitat Valenciana núm. 2.905, de 9 de gener de 1997, i en el diari Mediterráneo, de Castelló, de data 27 de desembre de 1996. En el termini d'informació pública s'hi va presentar una al·legació, convenientment informada pel ple de l'Ajuntament d'Almassora, en la sessió 17 de febrer de 1997, que va acordar desestimar-la i aprovar provisionalment el Pla Espacial, i el remet a la Comissió Territorial d'Urbanisme de Castelló el dia 18 de febrer de 1997, per a l'aprovació definitiva.  
Segon  
El projecte consta de memòria justificativa, plànols i annexos que contenen la relació de propietaris de béns i drets afectats.  
Tercer  
El projecte té per objecte de la delimitació d'una àrea de sòl de 46.407,45 m2 de superfície, per a la constitució de patrimoni públic de sòl, en terrenys que el vigent Pla General d'Ordenació Urbana d'Almassora classifica de sòl urbà (599,78 m2) i de sòl urbanitzable no programat i no urbanitzable (45.807,67 m2).  
Se pretén, amb això, disposar de sòls adequats per a la constitució de aquest patrimoni públic, amb l'obtenció de reserves per a actuacions viàries, ampliació de centre de salut, residència tercera edat, centre d'educació secundària obligatòria, piscina coberta i espais lliures.  
El sòl es pretén obtenir per expropiació i s'estableix un termini de 2 anys, des de l'aprovació del Pla Especial, per a l'execució.  
Fonaments de dret  
Primer  
La tramitació ha sigut correcta de conformitat amb els articles 38 i 43 de la Llei Reguladora de l'Activitat Urbanística de 15 de novembre de 1994 (LRAU).  
Segon  
La documentació està completa, a l'efecte del compliment de l'article 27 de la LRAU.  
Tercer  
L'article 99.1 de la LRAU atribueix a la competència dels ajuntaments la reserva d'àrees de sòl, en previsió de l'ampliació dels seus patrimonis públics, per a legitimar en aquestes l'expropiació de béns immobles, qualsevol que siga la classificació o qualificació urbanística.  
A l'empara de tal precepte, l'Ajuntament d'Almassora ha exercit la competència que en aquest es conté, i es delimita l'àrea de reserva de terrenys objecte del pla i en les classes de sòl que s'han mencionat.  
De conformitat amb aquest precepte, la reserva, si no estiguera continguda en el Pla General -com passa en aquest cas- s'ha d'efectuar mitjançant Pla Especial i podrà ser prèvia a la programació.   
D'aquesta manera, l'elecció d'aquest instrument de planejament per part de l'Ajuntament d'Almassora troba suport legal.  
L'exercici de la potestat de planejament per aquest ajuntament, amb la finalitat indicada més amunt (disposar de reserves de sòl per a actuacions de dotació i equipament urbà), s'adiu amb els principis rectors de l'activitat urbanística a què fa referència l'article 1.a) i c) i 2 de la LRAU.  
En conseqüència, no s'adverteix obstacle a l'aprovació definitiva del Pla Especial, quant a l'instrument de delimitació de l'àmbit de reserva de terrenys.   
Sense perjudici d'això, qualsevol instrument d'execució d'aquest haurà de sol·licitar, abans de la l'aprovació, l'informe de l'Oficina del Pla de Carreteres d'aquesta Conselleria, atesa la proximitat de l'àmbit d'actuació amb la variant de la carretera C-236.  
Quart  
Segons els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot formular proposta d'aprovació definitiva del Pla Especial per a la resolució del conseller d'Obres Públiques, Urbanisme i Transports, d'acord amb l'article 6.d d'aquest reglament, o bé sotmetre la seua proposta a dictamen previ de la Comissió Territorial de Urbanisme, dictamen que, en el cas de municipis menors de 50.000 habitants (com ho és aquest), tindrà directament efectes de resolució executòria.  
Per tot això, la Comissió Territorial d'Urbanisme acorda aprovar definitivament el Pla Especial per a la delimitació de reserva de terrenys per a patrimoni públic de sòl d'Almassora.  
Contra l'anterior acord, que no posa fi a la via administrativa, es pot interposar recurs ordinari, en el termini d'un mes, davant del conseller d'Obres Públiques, Urbanisme i Transports, sense perjudici d'utilitzar qualsevol altra via de recurs que s'estime procedent.  
València, 18 de febrer de 1997.- El secretari de la Comissió Territorial d'Urbanisme: Joaquín Llidó Silvestre.